เรื่องร้องเรียน (ร้องเรียน,ความสะอาด,ต้นไม้) วันที่ 2023-09-21 08:22:31 — แขวงออเงิน เขตสายไหม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038107

ขอให้พิจารณาทบทวนนโยบายการจัดเก็บขยะ และปรับปรุงการให้บริการของเจ้าหน้าที่จัดเก็บขยะ สำนักงานเขตสายไหม  แขวงออเงิน เขตสายไหม กรุงเทพมหานคร เนื่องจากผู้ร้องแจ้งว่าตนอาศัยอยู่ในละแวก แขวงสายไหม เขตสายไหม กรุงเทพมหานคร โดยในการจัดเก็บขยะนั้นผู้ดูแลรับผิดชอบจะเป็นสำนักงานเขตสายไหม เข้ามาจัดเก็บขยะอาทิตย์ละ 1 ครั้ง โดยเสียค่าบริการรายเดือน เดือนละ 20 บาท (20 บาทถ้วน)  ซึ่งเจ้าหน้าที่จัดเก็บขยะนั้นมักมีพฤติกรรมจัดเก็บขยะไม่เรียบร้อย  มักจะมีการเก็บตามอำเภอใจ เลือกเก็บเพียงบางส่วน เช่น เหลือกิ่งไม้ทิ้งเอาไว้ เป็นต้น ซึ่งต่อมาช่วงอาทิตย์ที่ผ่านมานี้ (ไม่ได้ระบุวันที่และเวลาที่แน่ชัด)   สำนักงานเขตสายไหมมีนโยบายแจ้งว่า ต่อไปนี้ในการจัดเก็บขยะนั้นจะมีการเลือกเก็บ โดยจะจัดเก็บเพียงขยะเท่านั้น หากประชาชนท่านใดประสงค์จะทิ้งสิ่งของอื่นเพิ่มเติมจะต้องเสียเงินเพิ่มและไปติดต่อที่เขตฯ โดยตรง ซึ่งผู้ร้องเห็นว่าปัจจุบันอยู่ในยุคที่ค่าใช้จ่ายสูง หากต้องจ่ายเงินเพิ่มนั้นเป็นการเพิ่มภาระให้ประชาชน ประกอบกับการที่มีการตัดแต่งกิ่งไม้นั้นเป็นเพราะประชาชนทำเพื่อส่วนรวมในการปลูกต้นไม้เพื่อช่วยลดการลดโลกร้อน  จึงประสงค์ให้สำนักเขตสายไหมช่วยทบทวนนโยบายดังกล่าว และปรับปรุงการให้บริการของเจ้าหน้าที่จัดเก็บขยะ เพื่ออำนวยความสะดวกสบายให้แก่ประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata